સાઠંબાના 16 જેટલા ગામોમાં કવોરી માલિકો દ્વારા લીઝ પર જમીનો રાખી કપચીનો કારોબાર કરવામાં આવી રહ્યો છે માત્ર સાઠંબાના 16 ગામોમાં 30થી વધું કવોરીઓ ધમધમે છે. આમાંથી મોટા ભાગની ખાણોમાં જીઓલોજી વિભાગ દ્વારા કેટલાંક સર્વે નંબરોની મંજુરીઓ અપાઈ ન હોવાં છતાં ખનન હાથ ધરવામાં આવી રહ્યુ છે. લીઝ ધારકો જાણે પ્રદુષણનાં અને ખોદકામના નિયમો ને ઘોળી ને પી ગયા હોય તેવો ઘાટ સર્જાયો છે. ચારેક માસ આગાઉ પગીયાનાં મુવાડા ખાતેના યુવાન દ્રારા કવોરી ઉદ્યોગને કારણે લોકોના જીવન ધોરણ અને આરોગ્ય પર થતી વિઘાતક આસરોને લઇ જીલ્લા સેવા સદન ખાતે આત્મવિલોપનનો પ્રયાસ કરવામાં આવ્યો હતો. જેને લઈ ટૂંકા ગાળા માટે તંત્ર હરકતમાં આવ્યુ હતુ.